ธนะศักดิ์ นำทีมปักหมุดเมรุมาศ สนามหลวงวันนี้ฤกษ์ 15.59 น.
จำนวน9หลักที่สนามหลวง ได้ฤกษ์ทำพิธี15.59น.วันนี้,กรมศิลปากรพร้อมประกอบพิธีปักหมุด เพื่อก่อสร้างพระเมรุมาศ นำโดย ธนะศักดิ์ ปฏิมาประกร ตอกหมุด หลักทำด้วยไม้ทองหลาง และอีก 8 หมุดรองทำจากไม้พะยูง โดยมี 1 รมว. 3 ปลัดหน่วยงานรัฐและราชเลขาธิการ-รองราชเลขาฯ เป็นผู้ตอก ใช้ฤกษ์ 15.59 น. เริ่มประกอบพิธีบวงสรวง ขณะเดียวกัน พสกนิกรยังหลั่งไหลมายังพระบรมมหาราชวัง ร่วมแสดงความอาลัยในหลวงรัชกาลที่ 9 อย่างไม่ขาดสาย โดยยอดรวม 55 วัน เข้ามาแล้วกว่า 2.2 ล้านคน,กรมศิลปากรพร้อมแล้วในการประกอบพิธีก่อสร้างพระเมรุมาศ สำหรับพระราชพิธีถวายพระเพลิง พระบรมศพ พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9 ณ ท้องสนามหลวง โดยเมื่อวันที่ 25 ธ.ค. ที่ท้องสนามหลวงด้านทิศใต้ เจ้าหน้าที่สำรวจและวางขอบเขตก่อสร้างพระเมรุมาศ กรมศิลปากร นำเครื่องจักร รถบรรทุกน้ำ พร้อมกับติดตั้งเต็นท์พลับพลาพิธี รวมทั้งขุดหลุมเตรียมพร้อมที่จะประกอบพิธีปักหมุด เพื่อก่อสร้างพระเมรุมาศ ในวันที่ 26 ธ.ค. เจ้าหน้าที่สำรวจและวางขอบเขต กรมศิลปากรกล่าวว่า การเตรียมพื้นที่ในพิธีปักหมุดเพื่อก่อสร้างพระเมรุมาศเสร็จเรียบร้อยแล้ว โดยนำหมุดหลักทำจากไม้ทองหลาง และหมุดรองทำจากไม้พะยูง รวม 9 หมุด บรรจุไว้ในกล่อง 9 กล่อง โดยแต่ละกล่องจะมีไม้สามเกลอขนาดเล็กที่ทำจากไม้สักไว้สำหรับตอกหมุดอยู่ภายในด้วย ซึ่งหมุดและไม้สามเกลอได้ผ่านพิธีปลุกและลงอักขระ จากพระวัดสุทัศนเทพวรารามราชวรมหาวิหาร พร้อมที่จะเริ่มพิธีอันศักดิ์สิทธิ์ตามแบบโบราณราชประเพณีแล้ว รวมทั้งพลับพลาพิธีได้ตกแต่งไว้เรียบร้อยแล้วเพื่อใช้กับพิธีพราหมณ์เช่นกัน,สำหรับกำหนดการพิธีปักหมุดก่อสร้างพระเมรุมาศ เริ่มตั้งแต่เวลา 15.50 น. พล.อ.ธนะศักดิ์ ปฏิมาประกร รองนายกรัฐมนตรี มาเป็นประธานในพิธี ในเวลา 15.59 น. เริ่มประกอบพิธีบวงสรวง พระมหาราชครูพิธีศรีวิสุทธิคุณ วิบูลย์เวย์บรมหงส์ พรมพงศ์พฤฒาจาริย์ อ่านโองการบวงสรวง ประธานและผู้เข้าร่วมพิธีโปรยข้าวตอกดอกไม้ที่เครื่องสังเวย จากนั้นเวลา 16.15 น. ประธานและผู้ปักหมุดทั้ง 9 หมุดไปประจำหลักหมุดที่กำหนดไว้ โดยผู้ปักหมุดจะต้องหันหน้าเข้าพระบรมมหาราชวัง เวลา 16.19 น.พราหมณ์เป่าสังข์แตรให้สัญญาณเริ่มปักหมุด หลังจากปักหมุดลงลึกตามระดับที่กำหนดแล้ว ผู้ปักหมุดโปรยดอกไม้รอบจุดปักหมุด เป็นอันเสร็จพิธี,ทั้งนี้ ผู้ปักหมุดทั้ง 9 หมุด ประกอบด้วย พล.อ.ธนะศักดิ์ ปฏิมาประกร รองนายกฯ ปักหมุดหลักที่ 1 นายวีระ โรจน์พจนรัตน์ รมว.วัฒนธรรม ปักหมุดหลักที่ 2 นายกฤษณ์ กาญจนกุญชร ราชเลขาธิการ ปักหมุดหลักที่ 3 นายจิรายุ อิศรางกูร ณ อยุธยา เลขาธิการพระราชวัง ปักหมุดหลักที่ 4 ท่านผู้หญิงบุตรี วีระไวทยะ รองราชเลขาธิการ ปักหมุดหลักที่ 5 นายกฤษศญพงษ์ ศิริ ปลัดกระทรวงวัฒนธรรม ปักหมุดหลักที่ 6 นายจิรชัย มูลทองโร่ย ปลัดสำนักนายกรัฐมนตรี ปักหมุดหลักที่ 7 นายภัทรุตม์ ทรรทรานนท์ ปลัดกรุงเทพมหานคร ปักหมุดหลักที่ 8 และนายเดโช,สวนานนท์ อดีตอธิบดีกรมศิลปากร ปักหมุดหลักที่ 9,ส่วนงานพระราชพิธีบำเพ็ญพระราชกุศลพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ซึ่งดำเนินต่อเนื่องมาเป็นวันที่เจ็ดสิบสาม สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมพระราชทานพระราชานุญาตให้กรมทางหลวงชนบท กรมทางหลวง การทางพิเศษแห่งประเทศไทย กรมท่าอากาศยาน บริษัท ท่าอากาศยานไทย จำกัด (มหาชน) บริษัท โรงแรมท่าอากาศยานสุวรรณภูมิ จำกัด บริษัท การบินไทย จำกัด (มหาชน) การรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัทรถไฟฟ้า ร.ฟ.ท. จำกัด บริษัท ไทย-อะมาดิอุส เซาท์อีสต์ เอเชีย จำกัด สังกัดกระทรวงคมนาคม ร่วมเป็นเจ้าภาพในการบำเพ็ญกุศลสวดพระอภิธรรมพระบรมศพ เพื่อน้อมรำลึกถึงพระมหากรุณาธิคุณและถวายเป็นพระราชกุศล,โดยในเวลา 07.00 น. สมเด็จพระเทพรัตน ราชสุดาฯ สยามบรมราชกุมารี เสด็จพระราชดำเนินมาทรงบำเพ็ญพระราชกุศลพระบรมศพพระบาทสมเด็จพระปรมินทรมหาภูมิพลอดุลยเดช ณ พระที่นั่งดุสิตมหาปราสาท ในพระบรมมหาราชวัง ถวายภัตตาหารเช้าแด่พระพิธีธรรม 8 รูป จากวัดระฆังโฆสิตารามวรมหาวิหารและวัดประยุรวงศาวาสวรวิหาร ในการนี้ คณะผู้บริหาร ข้าราชการ และพนักงานในสังกัดกรมทางหลวงชนบท กรมทางหลวง การทางพิเศษแห่งประเทศไทย เป็นเจ้าภาพร่วมบำเพ็ญกุศล จากนั้นเวลา 10.30 น. นายดรุณ แสงฉาย อธิบดีกรมท่าอากาศยาน พร้อมด้วยคณะผู้บริหาร ข้าราชการ และพนักงานในสังกัดกรมท่าอากาศยาน บริษัท ท่าอากาศยานไทย จำกัด (มหาชน) บริษัท โรงแรมท่าอากาศยานสุวรรณภูมิ จำกัด ร่วมเป็นเจ้าภาพถวายภัตตาหารเพลแด่พระพิธีธรรมจำนวน 8 รูป จากวัดมหาธาตุยุวราชรังสฤษฎิ์ราชวรมหาวิหาร และวัดพระเชตุพนวิมลมังคลารามราชวรมหาวิหาร,ต่อมาเวลา 16.30 น. นายจรัมพร โชติกเสถียร กรรมการผู้อำนวยการใหญ่ บริษัท การบินไทย จำกัด (มหาชน) เป็นประธานบำเพ็ญกุศลสวดพระอภิธรรมพระบรมศพพระบาทสมเด็จพระปรมินทรมหาภูมิพลอดุลยเดช มีพระพิธีธรรมจำนวน 8 รูป จากวัดมหาธาตุยุวราชรังสฤษฎิ์ราชวรมหาวิหาร และวัดพระเชตุพนวิมลมังคลารามราชวรมหาวิหาร สวดพระอภิธรรมพระบรมศพ ซึ่งมีคณะผู้บริหารและพนักงานบริษัท การบินไทย จำกัด (มหาชน) ร่วมเป็นเจ้าภาพ และเวลา 19.00 น. คณะผู้บริหาร และพนักงานในสังกัดการรถไฟแห่งประเทศไทย การรถไฟฟ้าขนส่งมวลชนแห่งประเทศไทย บริษัท รถไฟฟ้า ร.ฟ.ท. จำกัด บริษัท ไทย-อะมาดิอุส เซาท์อีสต์ เอเชีย จำกัด ร่วมเป็นเจ้าภาพบำเพ็ญกุศลถวายพระบรมศพพระบาทสมเด็จพระปรมินทรมหาภูมิพลอดุลยเดช มีพระพิธีธรรมจำนวน 8 รูป จาก วัดสุทัศนเทพวรารามราชวรมหาวิหาร และวัดบวรนิเวศวิหาร สวดพระอภิธรรมพระบรมศพ,ทั้งนี้ สำนักพระราชวังสรุปยอดรวมประชาชน ที่เดินทางมาถวายสักการะพระบรมศพ เมื่อวันที่ 24 ธ.ค.มีจำนวนทั้งสิ้น 53,561 คน รวม 55 วัน มี 2,244,757 คน และมีประชาชนถวายเงินเพื่อร่วมบำเพ็ญพระราชกุศลรวมเป็นเงินทั้งสิ้น 178,903,679 บาท,ด้านบรรยากาศประชาชนเข้าถวายสักการะพระบรมศพ บนพระที่นั่งดุสิตมหาปราสาท ในพระบรมมหาราชวัง ในวันที่ 25 ธ.ค. ซึ่งเป็นวันที่เจ็ดสิบสี่ ที่พระบาทสมเด็จพระปรมินทรมหาภูมิพล อดุลยเดช เสด็จสวรรคต ผู้สื่อข่าวราย งานว่า ตลอดทั้งวัน พสกนิกรทุกหมู่เหล่าจากทั่วประเทศ อาทิ จากจังหวัดกำแพงเพชร กาญจนบุรี กาฬสินธุ์ กระบี่ชลบุรี สุราษฎร์ธานี อุตรดิตถ์ เชียงราย พะเยา และบุรีรัมย์ ฯลฯ แต่งชุดไว้ทุกข์ทยอยเดินทางมาแสดงความอาลัยและถวายสักการะพระบรมศพ ณ พระที่นั่งดุสิตมหาปราสาท ในพระบรมมหาราชวัง อย่างต่อเนื่อง โดยส่วนใหญ่เดินทางมาคอยรอเข้าพระบรมมหาราชวังกันตั้งแต่ช่วงดึกของวันที่ 24 ธ.ค. ก่อนที่เจ้าหน้าที่สำนักพระราชวังจะเปิดให้ประชาชนกลุ่มแรกเข้ากราบพระบรมศพ ในเวลา 04.50 น. ทั้งนี้ นางอรวรรณ บรรจงเกลี้ยง ซึ่งเดินทางมาจาก จ.ชลบุรี พร้อมครอบครัว กล่าวว่า แม้ติดตามข่าวมาโดยตลอดว่าช่วงวันหยุดสุดสัปดาห์จะมีคนมาถวายสักการะพระบรมศพเป็นจำนวนมาก แต่ก็ไม่หวั่น อีกทั้งไม่ต้องเตรียมตัวอะไรมากเพราะเตรียมพร้อมกันอยู่แล้ว และตั้งใจจะมากราบพระองค์ก่อนขึ้นปีใหม่ เนื่องจากเราเกิดในรัชกาลของพระองค์ จึงอยากให้เป็นปีเดียวกับที่พระองค์เสด็จสวรรคต และเพื่อความเป็นสิริมงคล,ส่วนในท้องสนามหลวง พบว่ายังคงเนืองแน่นไปด้วยประชาชนจากภูมิภาคต่างๆของประเทศเดินทางมาร่วมแสดงความอาลัย พระบาทสมเด็จพระ ปรมินทรมหาภูมิพลอดุลยเดช เบื้องหน้าพระบรมโกศ ณ พระที่นั่งดุสิตมหาปราสาท ในพระบรมมหาราชวัง อย่างต่อเนื่อง ท่ามกลางอากาศที่ร้อนอบอ้าว และต้องผ่านด่านการตรวจตราสัมภาระอย่างละเอียด ตามมาตรการรักษาความปลอดภัยอย่างเข้มงวด โดยมีกลุ่มจิตอาสา นำอาหาร น้ำดื่ม และยาดมมาคอยบริการประชาชนที่เข้ารอคิวอยู่ตลอดเช่นกัน,ต่อมาช่วงค่ำวันเดียวกัน ทูลกระหม่อมหญิง อุบลรัตนราชกัญญา สิริวัฒนาพรรณวดี เสด็จออกมาที่เต็นท์มูลนิธิโครงการทูบีนัมเบอร์วัน บริเวณสวนหย่อมฝั่งตรงข้ามประตูเทวาพิทักษ์ เพื่อประทานอาหารและน้ำดื่มแก่ประชาชนที่เดินทางมากราบพระบรมศพพระบาทสมเด็จพระปรมินทรมหาภูมิพลอดุลยเดช ได้แก่ ชุดของว่าง 300 ชุด ข้าวไก่ทอดและข้าวน้ำพริกปลาทู รวม 400 ชุด น้ำเปล่า 300 ขวด และพระบรมฉายาลักษณ์ในหลวงรัชกาลที่ 9 ในพระราชพิธีบรมราชาภิเษก จำนวน 500 ใบ โดยเมื่อเสด็จมาถึงได้ทำพระหัตถ์เป็นสัญลักษณ์มินิฮาร์ทแก่พสกนิกรที่มารอรับเสด็จกันเป็นจำนวนมาก อีกทั้งยังรับสั่งกับประชาชนอย่างเป็นกันเอง สร้างความปลื้มปีติเป็นอย่างยิ่งจึงพร้อมใจกันส่งเสียงทรงพระเจริญกันอย่างกึกก้อง,ผู้สื่อข่าวรายงานด้วยว่า ก่อนหน้านั้นในช่วงเย็นวันเดียวกัน ที่บริเวณสนามหลวง ด้านทิศใต้ พระสงฆ์จากวัดมเหยงคณ์ ร่วมทำพิธีสวดอิติปิโส 89 จบ พร้อมเจริญจิตตภาวนาถวายพระบาทสมเด็จพระ ปรมินทรมหาภูมิพลอดุลยเดช เพื่อน้อมเกล้าฯสู่สวรรคาลัย ท่ามกลางประชาชนที่เดินทางมาร่วมพิธีเป็นจำนวนมาก และทั้งหมดร่วมจุดเทียนน้อมรำลึกถึงพระมหากรุณาธิคุณพระบาทสมเด็จพระปรมินทร มหาภูมิพลอดุลยเดช ทั้งนี้ ยังได้จัดดอกดาวเรืองสีเหลืองทองปักเป็นแนวคู่ขนานยาว สลับกับกลีบดอกกุหลาบ พร้อมเชิงเทียนใส่ในแก้วพลาสติกใส และตรงกลางพิธีติดป้ายผ้าแนวราบ คำว่า ความดีเยี่ยงพ่อ ขอสานต่อพระราชปณิธาน
กรมศิลปากรพร้อมประกอบพิธีปักหมุด เพื่อก่อสร้างพระเมรุมาศ นำโดย ธนะศักดิ์ ปฏิมาประกร ตอกหมุด หลักทำด้วยไม้ทองหลาง และอีก 8 หมุดรองทำจากไม้พะยูง โดยมี 1 รมว. 3 ปลัดหน่วยงานรัฐและราชเลขาธิการ-รองราชเลขาฯ
ในหลวงสวรรคต,พระเจ้าอยู่หัวสวรรคต,รัชกาลที่ 9 สวรรคต,สิ้นรัชกาลที่ 9,พระบาทสมเด็จพระปรมินทรมหาภูมิพลอดุลยเดช